گهڕانهوه بۆ ففتی ففتی گهڕانهوهیه بۆ سیاسهتێكی شكستخواردوو كه زیانێكی زۆرى بۆ یهكێتیی ههبووه
سازدانى: ئاژانس – ئارا ئیبراهیم
ئهندامێكى ئهنجوومهنى سهركردایهتیى یهكێتیى ئهوه دهخاته ڕوو كه تا ئێستا هیچ ڕێكکهوتنێكى فهرمى حزبهكهى و پارتى نهكراوه و پێشی وایه كه گهڕانهوه بۆ ففتى ففتى گهڕانهوهیه بۆ سیاسهتێكى شكستخواردوو كه زیانى زۆرى بۆ یهكێتیى ههبووه.
فهرید ئهسهسهرد، ئهندامى ئهنجوومهنى سهركردایهتیى یهكێتیى نیشتیمانیى كوردستان له چاوپێكهوتنێکیدا لهگهڵ ״ئاژانس״ ئاماژه بهوه دهکات كه پارتى پهشیمان بووەتهوه لهو پهیامهى مهسعود بارزانى بۆ گۆڕانكارى له سێ سهرۆكایهتییهكهیدا و ئهندامێكى باڵاى شاندى پارتییش پێیانى ڕاگهیاندووه كه دهیانهوێت بارزانى تا كاتى ههڵبژاردن وهك سهرۆكى ههرێم بمێنێتهوه و دهشڵێت: ״ژماریهك ئهندامى سهركردایهتیى یهكێتیى ههیه كه زۆر نزیكن له پارتییهوه و ئهوهش گرفتێكى زۆرى بۆ ناوخۆى یهكێتیى درووست كردووه״.
ئاژانس: كۆبوونهوهى یهكێتیى و پارتى خوێندنهوهى جیاوازى بۆ كرا، دهوترێت ئهوه پشتگوێخستنى لایهنهكانى تره یان سازشكردنى پارتى بووه بۆ یهكێتیى تا له بهرهى سێ لایهنهكهى ترى دابماڵێت؟
فهرید ئهسهسهرد: ئێمه له ئهنجوومهنى سهركردایهتى بۆچوونمان ئهوهیه كه پێویسته چارهسهرێك بۆ قهیرانى سیاسیى ههرێم بدۆزرێتهوه، ئهو چارهسهرهش بریتى بێت له چارهسهرێك كه پێنج لایهنه سهرهكییه سیاسییهكهى ههرێم بگرێتهوه و بهشدار بن لهم مهسهلهیهدا، نامانهوێت چارهسهرێك بێت كێشهیهكى تر بۆ ههرێمى كوردستان زیاد بكهین.
ههوڵێك ههیه له لایهن پارتییهوه بۆ كورتكردنهوهى پڕۆسهى سیاسى لهسهر یهكێتیى و پارتى پێكهوه، ئێمه ئهزموونێكمان ههیه لهم بارهیهوه كه ئهزموونێكى تفتوتاڵه به نسبهت یهكێتیى نیشتیمانییهوه كه بووه مایهى ئهوهى له ههڵبژاردنهكانى 2013دا ئهنجامى پێویست به دهست نهیهت، گهڕانهوه بۆ ففتى ففتى گهڕانهوهیه بۆ سیاسهتێكى شكستخواردوو كه زیانێكى زۆرى بۆ یهكێتیى ههبووه، پێم وایه نابێت جارێكى تر یهكێتیى بگهڕێتهوه سهر ئهو سیاسهته به تایبهتى كه ئێمه بهرهو ههڵبژاردن دهچین پێویست ناكات تهنها دوو حزب كۆنتڕۆڵى ههموو جومگه سهرهكییهكان بكهن.
ئاژانس: ئهوه بۆچوونى ئهنجوومهنى ههموو سهركرایهتیی یهكێتییشه؟
فهرید ئهسهسهرد: ئهو باسه بێته ناو ئهنجوومهنى سهركردایهتى دهخرێته دهنگدانهوه، لهوێ ئهو مهسهلهیه یهكلایى دهكرێتهوه.
ئاژانس: دهوترێت پارتى پێشنیارى ئهوهى بۆ یهكێتیى كردووه كه سهرۆكى پهرلهمان وهربگرێت یان پێكهوه حكوومهتى نوێ درووست بكهن وهك زۆرینه ئهو هاوكێشهیه واریده؟
فهرید ئهسهسهرد: له كۆبوونهوه فهرمییهكانى یهكێتیى و پارتى ئهم مهسهله باس نهكراوه كه پرسى سهرۆكى پهرلهمانه، مهسهلهى حكوومهتیش ئهوهیه كه كێشهیهكى زۆر گهوره نییه كه دوو هێزى سهرهكى یهك حكوومهت پێك بهێنن، له ڕووى سیاسییهوه شتێكى ئاساییه، بهڵام مهسهلهكه لهوهدایه كه ئێمه دهمانهوێت قهیرانى سیاسى چارهسهر بكهین، ئهو قهیرانهش بهوه چارهسهر دهكرێت كه ههمو لایهنهكان بهشدار بن له دۆزینهوهى چارهسهر، چارهسهر تهنها لاى یهكێتیى و پارتى نییه و لاى ههر پێنج لایهنه سهرهكییهكهیه.
ئاژانس: بهڵام چهند بهرپرسێكى پارتى ئاماژهیان بهوه دا كه پێكهوه لهگهڵ یهكێتیى لیژنهى هاوبهش بۆ لاى لایهنهكان پێك دههێنن، ئهوه ڕاستییهكهى چۆنه؟
فهرید ئهسهسهرد: تا ئێستا هیچ لیژنهیهكى هاوبهش پێك نههاتووه، نازانم لهمەودوا پێك دێت یان نا، بهڵام لهگهڵ ئهوه نیم هیچ لیژنهیهكى هاوبهش له نێوان پارتى و یهكێتیى بۆ سهردانى لایهنهكان پێك بهێنرێت، ئهویش ئهوهیه كه ئهوكاته یهكێتیى دهبێت به بهشێك له كێشهكه، له كاتێكدا ئێمه بهشێكین له چارهسهر، چوار لایهنه سهرهكییهكه كێشهیان لهگهڵ پارتى ههیه، با خۆى بچێت لهگهڵیان دابنیشێت و كێشهكان چارهسهر بكات، ئێمه نابێت بچین لهگهڵ پارتى بۆ لاى لایهنهكان باسى كێشهكان بكهین، ئێمه وهك یهكێتیى هێشتا كێشهكانى خۆمان لهگهڵ پارتى چارهسهر نهكردووه بۆ لیژنهى هاوبهش پێك بهێنێت؟
ئاژانس: یهكێك له ئهندامانى سهركردایهتیى یهكێتیى له نووسینێكدا دهڵێت پارتى له دهستپێشخهرییهكهى بارزانى پهشیمان بووەتهوه، ههست ناكهن خهریكه به ئاڕاستهیهكى تردا دهبرێت؟
فهرید ئهسهسهرد: ئێمه نهك ههست دهكهین، بهڵكو دهزانین كه وایه، چونكه له دوایین كۆبوونهوهى مهكتهبى سیاسیى یهكێتیى و پارتى ئهندامێكى باڵاى شاندى پارتى پێى ڕاگهیاندین كه بارزانى نیازى وایه تا ههڵبژاردنى داهاتوو وهكو سهرۆكى ههرێم بمێنێتهوه، ئهمه ئهگهر لێكدانهوهیهكى بۆ بكهین بهو جۆرهیه كه پارتى پهشیمان بووەتهوه لهو پهیامهى مهسعود بارزانى كه وتیان دهیكهنه پڕۆژه سهبارهت به گۆڕانكاریى له ههرسێ سهرۆكایهتییەکەدا.
ئاژانس: ئهگهر وا نییه بۆ ئهوهنده پڕۆژهکەى پارتى بۆ لایهنهكان دوا كهوت؟
فهرید ئهسهسهرد: به كردهوه شتێك نهماوه ناوى پڕۆژهى پارتى بێت، بارزانى لهبهر ههر هۆیهك بێت چ خۆى گهشتبێته ئهو قهناعهته یان لهژێر فشارى مهكتهبى سیاسى و سهركردایهتیى حزبهكهیدا بووه وازى له دهستپێشخهرییهكهى خۆى هێناوه.
ئاژانس: چهند بهرپرسێكى گۆڕان دهڵێن سهركردایهتییهكانى یهكێتیى كه زۆر نزیكن له پارتى وایان كرد كه مهسعود بارزانى پهشیمان بێتهوه له پهیامهكهى؟
فهرید ئهسهسهرد: ئهوهندهى ههستى پێ دهكرێت ژمارەیهك ئهندامى سهركردایهتى ههیه كه زۆر نزیكن له پارتییهوه و بۆچوونهكانیشیان ئهوهنده نزیكه له پارتى ههندێ جار ههستى پێ ناكهین كه ئهوانه یهكێتیین یاخود پارتین، ئهمه گرفتێكى زۆرى له ناوخۆى یهكێتیى درووست كردووه، ههر حزبێك دهبێت سیاسهتى سهربهخۆى خۆى ههبێت، ئهندامى سهركردایهتیى ئهو حزبه دهبێت گوزارشت له بۆچوونى حزبهكهى بكات نهك له سیاسهتى حزبێكى تر.
ئاژانس: پێشنیارى سهرۆكى ههرێمى بێلایهن له لایهن پارتییهوه شتێكى موستهحیل نییه بۆ ئهوهى ناچار بن بگهڕێنهوه سهر دانانهوهى بارزانى لهو پۆسته؟
فهرید ئهسهسهرد: پشتگیریى ئهوهم دهكرد تا ههڵبژاردنى داهاتوو كه كهسێكى بێلایهن سهرۆكى ههرێمى كوردستان بێت، لاى من ئهمه بژاردهیهكى نموونەییهو گونجاوترینه لهم دۆخهى ئێستا کە قهیرانى سیاسى پێیدا تێپهڕ دهبێت، دهرفهتى واش پێك دێنێت كه سهرۆكێكى بێلایهن گونجاوتر مامهڵه لهگهڵ كێشهكاندا بكات.
ئاژانس: ئهگهر چارهسهرى پرسى ههرێم پێش كاراكردنهوهى پهرلهمان بخرێت گۆمى كێشهكان قووڵتر ناكاتهوه؟ گرهنتى ههیه پارتى پهیوهست بێت به دووهمیانهوه ئهگهر یهكهمیان ئهنجام درا؟
فهرید ئهسهسهرد: دهبێت پڕۆسهكه له كاراكردنهوهى پهرلهمانهوه دهست پێ بكات، له ههموو حاڵهتێكدا بۆ ئهوهى بتوانى گۆڕانكارى به شێوهى یاسایى له سهرۆكایهتى ههرێم و حكوومهت بكات، ئهگهر وا نهبێت كێشهكان قووڵتر دهكاتهوه، پارتى ئێستا ئیش بۆ مانهوهى مهسعود بارزانى دهكات وهك سهرۆكى ههرێم تا كاتى ههڵبژاردنهكانى داهاتوو، جارێ ئهوهیان ڕوون نییه.
ئاژانس: ڕێكکهوتنهكهى گۆڕان و یهكێتیى به چى گهیشتووه؟
فهرید ئهسهسهرد: ههردوو ڕێكکهوتنى یهكێتیى لهگهڵ پارتى و لهگهڵ گۆڕان له قۆناغى سڕبووندان، سهركردایهتیى یهكێتیى تا ئێستا نازانێت چۆن مامهڵه لهگهڵ ئهم دوو ڕێكکهوتنهدا بكات، زۆرترى پهیوهندیى به كێشه ناوخۆییهكانى یهكێتییهوه ههیه، بڕیارێكى یهكلاكهرهوه سهبارهت بهم دوو ڕێكکهوتنه له ئارادا نییه، بهڵام ههردووكیان ههن و ههڵنهوهشاونهتهوه.
پێم وایه ڕێكکهوتننامهى ستراتیژى لهگهڵ پارتى پێویستى به ههمواركردنهوهیه یاخود دهكرێت ههڵبوهشێنرێتهوه و ڕێکكهوتننامهیهكى تر جێگهى بگرێتهوه، ڕێکكهوتننامه لهگهڵ گۆڕان كێشهیهكى زۆر نییهو ئاسانتر جێبهجێ دهكرێت، بهڵام ههردوو حزب ڕێكکهوتنیان لهگهڵ یهكێتیى ههیه، دهبێت ئهو ڕێکكهوتنانه لهگهڵ ئهو دوو حزبهدا گرێ بدهین و بیبەستنەوە لهگهڵ یهك گونجاو بێت و دژ به یهك نهبێت.
ئاژانس: كێشهكانى ناو یهكێتیى گهیشتووه به كهنارى ئارامى تا چارهسهر ببن؟
فهرید ئهسهسهرد: كێشهكانى ناو یهكێتیى تا ئێستا چارهسهر نهكراون، بهڵام ههندێ ئاماژه ههیه بۆ نزیكبوونهوهیهك له نێوان لایهنه ناكۆكهكان، ئهو نزیكبوونهوهیه هێشتا نهگهیشتووەته ئهو ڕادهیهى كه ئومێدى لهسهر ههڵبچنین، بهڵام بهراود به ماوهیهك لهمهوبهر ئهو نزیكبوونهوهیه له ئارادایه، هیوادارم پهرەى پێ بدهین و ببێته بناغهى چارهسهركردنى كێشهكان.
ئاژانس: له دوو مانگى ڕابردوودا له ڕاگهیەندراوى ئهنجوومهنى سهركردایهتیى یهكێتییدا باسى بهستنى كۆنگرهى یهكێتیى كرا، ئایا ئهوهش پهیوهسته به كێشهكانى یهكێتییەوە كه چهند ساڵێكه دوا كهوتووه؟
فهرید ئهسهسهرد: مەسهلهى كۆنگرهى یهكێتیى پهیوهندیى به كێشه ناوخۆییهكانییهوه نییه، كۆنگرهى یهكێتیى چوار ساڵه دوا كهوتووه، دهبوایه ئێمه چوار ساڵ لهمهوبهر كۆنگرهمان ببهستایه، لهبهر ئهوه ههركاتێك كۆنگره ببهستین درهنگه، بهڵام ئهوهى داوامان كردووه كۆنگره ببهسترێت بۆ ئهوهى بتوانێت سهركردایهتییهكى تهباتر بێته ئاراوه كه بتوانێت سهركردایهتیى یهكێتیى بكات.
ئاژانس: یهكێتیى پێی وایه زیانى جهماوهرى دهكات لهگهڵ پارتى ڕێك بكهوێت و گۆڕان ئاوتى حكوومهت بكرێت؟
فهرید ئهسهسهرد: ئهگهر بگهینه ئهو ڕادهیهى ئاوتكردنى گۆڕان یاخود ههر لایهنێكى تر له پڕۆسهى سیاسى به زیان بۆ یهكێتیى دهگەڕێتهوه له كاتى ههڵبژاردن، دهبێت چارهسهرى ئهم كێشهیه بكهین و ههڵوێستێكى سیاسیمان ههبێت، به دڵنیاییهوه ئهگهر بزانین ئهم مهسهلهیش قازانجى تێدایه ههر دهبێت بڕیارێكى لهسهر بدهین، بهڵام بۆچوونى ئێمه ئهوهیه كه ئهو قهیرانه سیاسییهى كه ههیه به یهك لایهن یان دوو لایهن چارهسهر نابێت، دهرفهتێك ههیه كه به پێنج لایهنهكه چارهسهر بكرێت.